Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu „Dabas parka “Ragakāpa” individuālie aizsardzības un izmantošanas noteikumi””** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  | Elektroniskā saskaņošana 17.11.2020- 25.11.2020; 02.12.2020-10.12.2020. |
| Saskaņošanas dalībnieki | Tieslietu ministrija |
| Zemkopības ministrija |
| Aizsardzības ministrija |
|  |
|  |
|  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Zemkopības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Aizsardzības ministrija |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | | 4 | | 5 |
| 1. | 1. Noteikumi nosaka:  1.1. dabas parka “Ragakāpa” (turpmāk – dabas parks) individuālo aizsardzības un izmantošanas kārtību;  1.2. dabas parka apzīmēšanai dabā lietojamās speciālās informatīvās zīmes paraugu un tās izveidošanas un lietošanas kārtību;  1.3. dabas parkā esošo dabas pieminekļu - aizsargājamo koku, aizsardzības un izmantošanas kārtību. | **Tieslietu ministrija**  1. Likuma "Par īpaši aizsargājamām dabas teritorijām" 13. panta otrā daļa paredz, ka aizsargājamo ainavu apvidus, dabas liegumus, dabas parkus, aizsargājamās jūras teritorijas un dabas pieminekļus izveido Ministru kabinets.  Ņemot vērā minēto, lūdzam precizēt projekta 1.3. apakšpunktu atbilstoši likuma "Par īpaši aizsargājamām dabas teritorijām" 13. panta otrās daļas dotajam deleģējumam Ministru kabinetam. | | **Iebildums ņemts vērā** | | 1. Noteikumi nosaka:  1.1. dabas parka “Ragakāpa” (turpmāk – dabas parks) individuālo aizsardzības un izmantošanas kārtību;  1.2. dabas parka apzīmēšanai dabā lietojamās speciālās informatīvās zīmes paraugu un tās izveidošanas un lietošanas kārtību;  1.3. dabas parkā esošos dabas pieminekļus – aizsargājamos kokus, kā arī to aizsardzības un izmantošanas kārtību. |
| 2. | 11. Visā dabas parka teritorijā aizliegts:  11.8. kurināt ugunskurus ārpus speciāli ierīkotām vietām, kuras nodrošina uguns tālāku neizplatīšanos; | **Zemkopības ministrija**  1) precizēt noteikumu projekta 11.8.apakšpunktu, paredzot iespēju kurināt ugunskurus ciršanas atlieku dedzināšanai. Šāda iespēja ir paredzēta teritorijas dabas aizsardzības plānā.  Ciršanas atlieku dedzināšana būs nepieciešama, izpildot dabas aizsardzības plānā paredzētos biotopu apsaimniekošanas pasākumus: B.2.2. Saudzīga mežsaimnieciskā darbība biotopā Mežainas piejūras kāpas (2180) priežu audzēs līdz 70 gadiem un B.2.8. Invazīvo koku un krūmu izciršana; | | **Iebildums ņemts vērā** | | 11. Visā dabas parka teritorijā aizliegts:  11.8. kurināt ugunskurus ārpus speciāli ierīkotām vietām, kuras nodrošina uguns tālāku neizplatīšanos, izņemot ugunskurus ciršanas atlieku sadedzināšanai atbilstoši meža apsaimniekošanas regulējošajiem normatīvajiem aktiem, un ugunsdrošību un ugunsdzēsību regulējošajiem normatīvajiem aktiem. |
| 3. | 12. Dabas parka teritorijā bez Dabas aizsardzības pārvaldes rakstiskas atļaujas aizliegts:  12.1. organizēt brīvā dabā publiskus pasākumus, kā arī sporta, piedzīvojumu un citu veidu sacensības, kurās piedalās vairāk par 100 personām, izņemot publiskus pasākumus un sacensības, kas tiek organizētas šim nolūkam paredzētās un speciāli ierīkotās vietās;  12.2. organizēt velosacensības; | **Tieslietu ministrija**  2. Projekta 12.1. apakšpunkts paredz, ka visā dabas parka teritorijā bez Dabas aizsardzības pārvaldes atļaujas aizliegts organizēt brīvā dabā publiskus pasākumus, kā arī sporta, piedzīvojumu un cita veidu sacensības, kurās piedalās vairāk par 100 personām, izņemot publiskus pasākumus un sacensības, kas tiek organizētas šim nolūkam paredzētās un speciāli ierīkotās vietās. Savukārt no projekta 12.2. apakšpunkta izriet, ka aizliegts organizēt velosacensības.  Vēršam uzmanību, ka šāds ierobežojums nav paredzēts Dabas parka "Ragakāpa" dabas aizsardzības plānā (turpmāk – dabas aizsardzības plāns) ieteiktajos pasākumos , pamatojoties uz kuriem šis projekts ir izstrādāts. Vienlaikus vēršam uzmanību, ka ar sporta sacensībām tiek saprastas arī velosacensības, kas ir minētas projekta 12.1. apakšpunktā. Līdz ar to nav saprotama projekta 12.2. apakšpunkta nepieciešamība. Papildus no projekta 12.1. apakšpunkta izriet, ka citas sporta sacensības, kurās nepiedalās vairāk par 100 personām, rīkot drīkst bez pārvaldes atļaujas, piemēram, orientēšanās sacensības.  Ņemot vērā minēto, lūdzam svītrot no projekta 12.2. apakšpunktu vai papildināt anotāciju ar pamatojumu šāda regulējuma nepieciešamībai. | | **Iebildums ņemts vērā**  Precizēts noteikumu projekts un papildināta anotācija.  Noteikumu projekts paredz, ka visa veida publiski pasākumi (tajā skaitā velosacensības) ir jāsaskaņo ar Dabas aizsardzības pārvaldi. Patlaban velosacensības dabas parkā ir aizliegtas, taču dabas aizsardzības plāna izstrādes laikā ierobežojums izdiskutēts un ir panākta vienošanās (atspoguļots dabas aizsardzības plāna 102.lpp), ka saskaņojot ar Dabas aizsardzības pārvaldi velosacensību rīkošana dabas parkā ir pieļaujama. Norma saskaņota arī ar Jūrmalas pilsētas domi.  Tāpat arī noteikumu projekts precizēts, lai nebūtu pretrunu ar Aizsargjoslu likumā noteikto regulējumu (36.panta trešās daļas 7) apakšpunkts), kas nosaka ka krasta kāpu aizsargjoslā, ja tā atrodas arī īpaši aizsargājamā dabas teritorijā publiskus sporta, izklaides vai atpūtas pasākumus, jāsaskaņo ar šīs teritorijas administrāciju (īpaši aizsargājamās dabas teritorijas administrācijas funkcijas veic Dabas aizsardzības pārvalde).  Saskaņā ar Jūrmalas pilsētas teritorijas plānojumu viss dabas parks “Ragakāpa” atrodas krasta kāpu aizsargjoslā. | | 12. Dabas parka teritorijā bez Dabas aizsardzības pārvaldes rakstiskas atļaujas aizliegts:  12.1. organizēt brīvā dabā publiskus pasākumus, kā arī sporta, piedzīvojumu un citu veidu sacensības (tajā skaitā velosacensības), izņemot publiskus pasākumus un sacensības, kas tiek organizētas šim nolūkam paredzētās un speciāli ierīkotās vietās; |
| 4. | 12. Dabas parka teritorijā bez Dabas aizsardzības pārvaldes rakstiskas atļaujas aizliegts:  12.4. veikt brīvā dabā dabas katastrofu (piemēram, vētras, viesuļi, lietusgāzes, plūdi, krusa, stiprs sals un sniegs, meža un purvu ugunsgrēki, liels karstums, sausums) radīto seku likvidēšanas un atjaunošanas pasākumus, izņemot inženierbūvju, tai skaitā ceļu, atjaunošanu iepriekšējā stāvoklī, platumā un novietojumā; | **Zemkopības ministrija**  2) precizēt noteikumu projekta 12.4. apakšpunktu atbilstoši Ministru kabineta 2020.gada 5.maija protokola Nr.30 24.§ protokollēmuma 3.punktam. Protokollēmumā noteikts, Vides aizsardzības ministrijai prasības darbībām, kas attiecas uz dabas katastrofu radīto seku izraisītajiem atjaunošanas pasākumiem īpaši aizsargājamās dabas teritorijās un to saskaņošanu ar Dabas aizsardzības pārvaldi, iekļaut īpaši aizsargājamo dabas teritoriju individuālajos aizsardzības un izmantošanas noteikumos. Turpinām vērst Jūsu uzmanību, ka protokollēmumā nav minēta dabas katastrofu seku likvidēšana. Rosinām, precizēt noteikumu projektu, iekļaujot noteikumu projektā konkrētas darbības, uz kurām šis nosacījums attieksies.  **Zemkopības ministrija (atzinums 25.11.2020.)**  Ņemot vērā, ka dabas parks “Raga kāpa” atrodas Jūrmalas pilsētā un šajā teritorijā ir ļoti liels apmeklētāju skaits, ir būtiski svarīgi nodrošināt cilvēku drošību pēc noteikumu 12.3. apakšpunktā minētajām dabas katastrofām, piemēram, vētras, viesuļi, lietusgāzes, plūdi, krusa, stiprs sals un sniegs, meža un purvu ugunsgrēki, liels karstums, sausums. Tādēļ, lūdzam, precizēt noteikumu projektu, nosakot, ka Dabas aizsardzības pārvalde, izdodot dabas katastrofu seku atjaunošanas pasākumu atļauju, izvērtē pasākumu ietekmi ne tikai uz dabas parku, īpaši aizsargājamām sugām un biotopiem, bet izvērtē arī ietekmi, vai pasākumu neveikšana neapdraud cilvēku dzīvību un veselību, tuvumā esošās ēkas vai infrastruktūras objektus. | | **Iebildums ņemts vērā** | | 12. Dabas parka teritorijā bez Dabas aizsardzības pārvaldes rakstiskas atļaujas aizliegts:  12.3. veikt brīvā dabā dabas katastrofu (piemēram, vētras, viesuļi, lietusgāzes, plūdi, krusa, stiprs sals un sniegs, meža un purvu ugunsgrēki, liels karstums, sausums) radīto seku atjaunošanas pasākumus (tajā skaitā koku ciršanu), izņemot inženierbūvju, tajā skaitā ceļu, atjaunošanu iepriekšējā stāvoklī, platumā un novietojumā; Dabas aizsardzības pārvalde, izvērtējot atjaunošanas pasākumus, ņem vērā arī to ietekmi uz cilvēku drošību un veselību. |
| 5. | 23. Dabas parka zonā meža zemēs aizliegts:  23.1 galvenajā cirtē cirst valdaudzes kokus, izņemot atpalikušo, slimību inficēto, kaitēkļu invadēto vai citādi bojāto koku un bīstamo koku ciršanu un novākšanu; | **Zemkopības ministrija**  precizēt noteikumu projekta 23.1.punktā aizliegto darbību, ņemot vērā 13.10.2011. Meža likuma grozījumus. Meža likumā ir mainīti galvenās cirtes, kopšanas cirtes un sanitārās cirtes izpildes nosacījumi, kā arī šobrīd tajā vairs nav definēta “valdaudze”. Saskaņā ar spēkā esošo Meža likuma regulējumu augšanā atpalikušos, slimību inficētos, kaitēkļu invadētos vai citādi bojātos kokus, vai bīstamos kokus cērt attiecīgi kopšanas, sanitārajā vai citā cirtē. Šie ciršu veidi ar noteikumu projektu nav aizliegti; | | **Iebildums ņemts vērā**  Galvenās cirtes aizliegums attiecināts uz visu dabas parka teritoriju. | | 13. Meža zemēs aizliegts:  13.1. cirst kokus galvenajā un rekonstruktīvajā cirtē; |
| 6. | Noteikumu projekts kopumā | **Zemkopības ministrija**  4) ņemot vērā, ka dabas parka teritorija atrodas Baltijas jūras un Rīgas jūras līča Krasta kāpu aizsargjoslā, noteikumu projektā ietvertās normas, jo īpaši par koku ciršanu, pārvietošanos, būvniecību un pasākumu/nometņu organizēšanu, nepieciešams savstarpēji saskaņot, lai novērstu pretrunas un atšķirīgu normu formulējumu; | | **Iebildums ņemts vērā**  Precizēta norma par nometņu ierīkošanu un publisku pasākumu organizēšanu dabas parka teritorijā, tāpat arī precizēti mežsaimnieciskās darbības ierobežojumi dabas parka un dabas lieguma zonā. | | 11. Visā dabas parka teritorijā aizliegts:  11.11. ierīkot nometnes;  12. Dabas parka teritorijā bez Dabas aizsardzības pārvaldes rakstiskas atļaujas aizliegts:  12.1. organizēt brīvā dabā publiskus pasākumus, kā arī sporta, piedzīvojumu un citu veidu sacensības (tajā skaitā velosacensības), izņemot publiskus pasākumus un sacensības, kas tiek organizētas šim nolūkam paredzētās un speciāli ierīkotās vietās;  13. Meža zemēs aizliegts:  13.1. cirst kokus galvenajā un rekonstruktīvajā cirtē;  19. Dabas lieguma zonā meža zemēs aizliegts:  19.1. cirst kokus kopšanas cirtē (izņemot sausos kokus), ja valdaudzes vecums priežu audzēm pārsniedz 60 gadus; |
| 7. | Noteikumu projekts kopumā | **Zemkopības ministrija**  3) papildināt noteikumu projektu ar jaunu punktu: “Visā dabas parka teritorijā aizliegts atrasties ar ierīcēm metāla priekšmetu un materiāla blīvuma noteikšanai (piemēram, metāla detektoriem) bez nekustamā īpašuma īpašnieka (valdītāja) atļaujas:”  **Zemkopības ministrija (atzinums 25.11.2020)**  Zemkopības ministrija neuztur izziņas 1.punktā minēto iebildumu par aizliegumu teritorijā uzturēties ar ierīcēm metāla priekšmetu un materiāla blīvuma noteikšanai (piemēram, metāla detektoriem) bez zemes īpašnieka atļaujas**.** | | **Iebildums atsaukts**  Dabas aizsardzības plāna izstrādes laikā jautājums par metāla priekšmetu meklētājiem nav aktualizēts.  Iebildums nav ņemts vērā, jo trūkst pamatojuma normas iekļaušanai noteikumu projektā.  Tāpat arī norādām, ka iekļaujot aizliegumu noteikumu projektā, netiks sasniegts mērķis, jo zemes īpašnieks minētās darbības var atļaut. | |  |
| 8. | 1. Funkcionālo zonu robežas noteiktas Latvijas ģeodēzisko koordinātu sistēmā (LKS 92), kas noteikta kā Merkatora transversālās projekcijas plaknes koordinātas (LKS 92 TM), par kartogrāfisko pamatu izmantojot ortofotokarti mērogā 1:10 000 un Nekustamā īpašuma valsts kadastra informācijas sistēmas datus. Robežas noteiktas, par pamatu izmantojot kartogrāfisko materiālu (ortofotokarti), neveicot robežu instrumentālu uzmērīšanu apvidū. Līdz robežu instrumentālai uzmērīšanai apvidū pieļaujamas robežu novirzes izmantotās kartes mēroga noteiktības robežās atbilstoši dabā esošajām faktiskajām robežām. | **Aizsardzības ministrija** vēlas izteikt iebildumu pret Noteikumu projekta 1. pielikuma 1. punkta pirmā teikuma redakciju. Lai nākotnē, mainoties Latvijas ģeodēzisko koordinātu sistēmai, nebūtu atkārtoti jāveic grozījumi normatīvajos aktos, ierosinām to izteikt šādā redakcijā:  “1. Funkcionālo zonu robežas noteiktas Latvijas ģeodēzisko koordinātu sistēmā. Merkatora transversālās projekcijas plaknes koordinātas noteiktas par kartogrāfisko pamatu izmantojot aktuālāko ortofotokarti un Nekustamā īpašuma valsts kadastra informācijas sistēmas datus.” | | **Iebildums ņemts vērā** | | 1.pielikums  1. Funkcionālo zonu robežas noteiktas Latvijas ģeodēzisko koordinātu sistēmā. Merkatora transversālās projekcijas plaknes koordinātas noteiktas par kartogrāfisko pamatu izmantojot aktuālāko ortofotokarti un Nekustamā īpašuma valsts kadastra informācijas sistēmas datus. Līdz robežu instrumentālai uzmērīšanai apvidū pieļaujamas robežu novirzes izmantotās kartes mēroga noteiktības robežās atbilstoši dabā esošajām faktiskajām robežām. |
| 9. | Noteikumu projekta anotācija | **Tieslietu ministrija**  3. Ņemot vērā, ka projekts paredz ierobežojumus fizisko personu tiesībām brīvi rīkoties ar savu īpašumu, projekta anotācijā nepieciešams izvērtēt cilvēktiesību aizskāruma, proti, Latvijas Republikas Satversmes 105. pantā paredzētās tiesības uz īpašumu ierobežojuma samērīgumu. Piemērojot samērīguma testu, izvērtē:  - vai prasības ir piemērotas mērķa sasniegšanai, t.i., vai mērķi vispār ir iespējams sasniegt ar šīm prasībām?  - vai prasības ir nepieciešamas, t.i., vai mērķi nevar sasniegt ar citiem, mazāku slogu vai ierobežojumus radošiem līdzekļiem?  - vai prasības ir proporcionālas, t.i., vai labums, ko iegūs sabiedrība, ir lielāks par prasību radītajām negatīvajām sekām.  Ievērojot minēto, lūdzam anotācijas I sadaļas 2. punktu papildināt ar izvērtējumu, piemērojot samērīguma testu. | | **Iebildums ņemts vērā**  Papildināta anotācija. | | Noteikumu projekta anotācija  Izvērtējot noteikumu projektā paredzētos ierobežojumus fizisko un juridisko personu nekustamo īpašumu izmantošanā ar īpašnieka tiesībām brīvi rīkoties ar savu īpašumu, secināts, ka šo tiesību ierobežojums noteikts ar mērķi palielināt dabas parka kopējo bioloģisko daudzveidību un īpaši aizsargājamo sugu dzīvotņu un īpaši aizsargājamo biotopu aizsardzību kā to paredz Latvijas Republikas Satversmes 115. pants (valsts aizsargā ikviena tiesības dzīvot labvēlīgā vidē, sniedzot ziņas par vides stāvokli un rūpējoties par tās saglabāšanu un uzlabošanu), līdz ar to noteikumu projektā noteiktie aprobežojumi uzskatāmi par izsvērtiem un samērīgiem, īpaši ņemot vērā valsts un pašvaldības īpašumā esošo zemju īpatsvaru (99,7%), Aizsargjoslu likumā noteiktos ierobežojumus krasta kāpu aizsargjoslā (viss dabas parka Ragakāpa atrodas krasta kāpu aizsargjoslā), kā arī jau patlaban spēkā esošos Individuālajos noteikumus noteiktos ierobežojumus.  Noteikumu projektā iekļautās prasības salīdzinot ar esošo regulējumu ir precīzāk definētas un vairāk mērķorientētas, jo noteikumu projekts sagatavots balstoties uz dabas aizsardzības plāna izstrādes laikā veikto izpēti. Ņemot vērā minēto, uzskatām, ka labums, ko iegūs sabiedrība kopumā, ir uzskatāms par lielāku attiecībā pret noteikumu projektā paredzēto prasību negatīvajām sekām. |
| 10. | Noteikumu projekta anotācija | **Zemkopības ministrija**  5) precizēt anotācijas I sadaļas 2.punktā pamatojumu par galvenās cirtes aizliegumu. Šobrīd noteikumu projekts neparedz galvenās cirtes aizliegumu dabas parka zonā. Turklāt saskaņā ar Meža likumu galvenās cirtes vecumu priedei ir 101 gads. Ar īpaši aizsargājamo dabas teritoriju vispārējiem noteikumiem nav noteikts atšķirīgs galvenās cirtes vecums dabas parkos; | | **Iebildums ņemts vērā**  Papildināta anotācija. | | Noteikumu projekts paredz galvenās cirtes aizliegumu dabas lieguma zonā un dabas parka zonā, jo lielākajā daļa tajā esošo mežaudžu vecums pārsniedz galvenās cirtes pieļaujamo vecumu priežu audzēs (60 gadi), kā arī tajās noteikts īpaši aizsargājamais biotops – Mežainas piejūras kāpas, kurā nav pieļaujams veikt galveno cirti.  Dabas parka zonā meža zemēs aizliegts kopšanas cirtē cirst augošus kokus, kuru caurmērs 1,3 m augstumā no sakņu kakla pārsniedz 25 cm, kā arī cirst kokus meža nogabalos uz slapjām augsnēm. |
| 11. | Noteikumu projekta anotācija | **Tieslietu ministrija**  4. Dabas aizsardzības plānā norādīts, ka dabas parkā konstatētas 10 īpaši aizsargājamas augu, 4 putnu un kukaiņu, kā arī pa vienai zīdītāju un sēņu sugai. Tāpat norādīts, ka no konstatētajām sugām četrām ir veidojami mikroliegumi, sešas ir iekļautas kādā no Eiropas Padomes 1992. gada 21. maija Direktīvas Nr. 92/43/EEK par dabisko dzīvotņu, savvaļas faunas un floras aizsardzību (turpmāk – Direktīva 92/43/EEK) un Eiropas Padomes 1979. gada 2. aprīļa Direktīvas Nr. 79/409/EEK par savvaļas putnu aizsardzību (turpmāk – Direktīva Nr. 79/409/EEK) pielikumiem.  Ņemot vērā minēto, lūdzam izvērtēt projektā paredzētā regulējuma atbilstību Direktīvas 92/43/EEK un Direktīvas Nr. 79/409/EEK prasībām, sniedzot atbilstošu informāciju projekta anotācijā..  **Tieslietu ministrija (atzinums 19.11.2020.)**  1. Tieslietu ministrija uztur izziņas par atzinumos sniegtajiem iebildumiem (turpmāk – izziņa) II sadaļas 10. punktu, kur ir sniegta informācija, ka ir papildināta anotācijas V sadaļa.  Vēršam uzmanību, ka anotācijas V sadaļa nav aizpildīta atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 55. un 56. punktam. Vienlaikus ne izziņā, ne anotācijā nekas nav minēts par Eiropas Padomes 1979. gada 2. aprīļa Direktīvu Nr. 79/409/EEK par savvaļas putnu aizsardzību.  Ņemot vērā minēto, lūdzam papildināt anotāciju. | | **Iebildums ņemts vērā**  **Papildināta anotācijas V sadaļa.**  Ņemot vērā to, ka teritorija nav noteikta īpaši aizsargājamo putnu sugu aizsardzībai noteikumu projekta atbilstība Eiropas Parlamenta un Padomes 2009.gada 30.novembra direktīvai 2009/147/EK par savvaļas putnu aizsardzību nav vērtējama. | | Anotācijas V sadaļas 3.punkts  Dabas parks kā Natura 2000 teritorijas noteikta mežaino piejūras kāpu (2180) un piekrastes biotopu (2110, 2120, 2130) aizsardzībai. Noteikumu projektā iekļautie nosacījumi ir atbilstoši, lai nodrošinātu minētā meža biotopa un piekrastes biotopu aizsardzību. Eiropas nozīmes biotopu un sugu dzīvotņu aizsardzībai nepieciešamie pasākumi izvērtēti dabas aizsardzības plāna izstrādes laikā. Noteikumu projektā iekļautās prasības sagatavots balstoties uz dabas aizsardzības plāna izstrādes laikā veikto teritorijas izpēti un sagatavotajiem priekšlikumiem nepieciešamajiem aizsardzības pasākumiem. Teritorijas, kur nepieciešami stingrāki ierobežojumi īpaši aizsargājamo biotopu un sugu aizsardzībai, ir iekļautas dabas lieguma un dabas parka zonā. Teritorijas, kurās ir pieļaujama dažāda veida saimnieciskā darbība, ir iekļautas neitrālajā zonā.  Darbībām, kurām var būt būtiska ietekme uz Natura 2000 teritoriju atbilstoši normatīvajiem aktiem par ietekmes uz vidi novērtējumu, ir jāveic ietekmes uz Natura 2000 teritoriju izvērtējums, kad tiek izvērtētas iespējamās negatīvās sekas uz īpaši izsargājamām sugām un biotopiem.  Ņemot vērā minēto VARAM ieskatā noteikumu projekts atbilst Biotopu direktīvas prasībām. Ņemot vērā to, ka teritorija nav noteikta īpaši aizsargājamo putnu sugu aizsardzībai noteikumu projekta atbilstība Eiropas Parlamenta un Padomes 2009.gada 30.novembra direktīvai 2009/147/EK par savvaļas putnu aizsardzību nav vērtējama. |
| 12. | 24. Šīs nodaļas prasības attiecas uz aizsargājamiem kokiem – parastās priedes Pinus sylvestris sugas dižkokiem (koki, kuru apkārtmērs 1,3 metru augstumā virs koka sakņu kakla ir 2,5 metri vai augstums nav mazāks par 38 metriem) – un teritoriju ap kokiem vainagu projekcijas platībā, kā arī 10 metru platā joslā no tās (mērot no aizsargājamā koka vainaga projekcijas ārējās malas); | **Tieslietu ministrija**  5. Anotācijas I sadaļas 2. punktā norādīts, ka projektā iekļauts īpaši aizsargājamo koku – parastās priedes Pinus sylvestris sugas dižkoku saraksts ar parametriem – koki, kuru apkārtmērs 1,3 metru augstumā virs koka sakņu kakla vai augstums nav mazāks par 2,5 metriem. Savukārt projekta 24. punktā norādīti atšķirīgi Pinus sylvestris sugas dižkoku parametri – koki, kuru apkārtmērs 1,3 metru augstumā virs koka sakņu kakla ir 2,5 metri vai augstums nav mazāks par 38 metriem. Ievērojot minēto, lūdzam precizēt projektu vai anotāciju.  Vienlaikus lūdzam papildināt anotāciju atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība"  (turpmāk – Instrukcija Nr. 19) 14. punktam, jo tajā nav sniegts skaidrojums, kāpēc projektā iekļauts īpaši aizsargājamo koku – parastās priedes Pinus sylvestris sugas dižkoku saraksts. Tāpat vēršam uzmanību, ka projekta 24. punkts nesatur sarakstu, bet gan parastās priedes Pinus sylvestris sugas dižkoku parametrus.  **Zemkopības ministrija**  6) precizēt anotācijas I sadaļas 2.punktā pamatojumu par dabas pieminekļiem vai noteikumu projekta 24.punktu. Anotācijā minēts, ka noteikumu projektā iekļauts īpaši aizsargājamo koku – parastās priedes Pinus sylvestris sugas dižkoku (koki, kuru apkārtmērs 1,3 metru augstumā virs koka sakņu kakla vai augstums nav mazāks par 2,5 metriem) saraksts. Šāds saraksts noteikumu projektā nav atrodams. Vienlaikus norādām, ka iekavās minētie dižkoka kritēriji neatbilst noteikumu 24.punktā minētajiem kritērijiem. Lūdzam attiecīgi precizēt anotācijā aizsargājama koka kritērijus parastajai priedei – apkārtmērs 1,3m augstumā virs sakņu kakla nav mazāks par 2,5m vai augstums nav mazāks par 38 m | | **Iebildums ņemts vērā**  Precizēta anotācija.  Noteikumu projektā iekļauti dižkoku parametri, lai nodrošinātu to, ka pēc noteikumu stāšanās spēkā uz kokiem, kuri sasniegs noteiktos parametrus, attiektos dižkoku aizsardzības prasības.  Tāpat arī nav izslēgta situācija, ka kāds dižkoks dažādu apstākļu dēļ iet bojā. | | Anotācijas I sadaļas 2.punkts  Noteikumu projektā iekļauti parametri īpaši aizsargājamo koku – parastās priedes *Pinus sylvestris* sugas dižkokiem (koki, kuru apkārtmērs 1,3 metru augstumā virs koka sakņu kakla ir 2,5 metri vai augstums nav mazāks par 38 metriem). |
| 13. | Noteikumu projekta anotācija | **Zemkopības ministrija**  **7)** precizēt un papildināt anotācijas I sadaļas 2.punktā pamatojumu par noteikumu projekta 12.2 apakšpunkta. Joprojām aicinām rast iespēju izskaidrot šīs normas būtību par dabas katastrofu seku likvidēšanu un atjaunošanu atbildīgām institūcijām un zemes īpašniekiem, norādot konkrētas saskaņojamās darbības un aprakstot konkrētus piemērus.  **Zemkopības ministrija (atzinums 9.12.2020.)**  Zemkopības ministrija ir izvērtējusi precizēto Ministru kabineta noteikumu projektu "Dabas parka "Ragakāpa" individuālie aizsardzības un izmantošanas noteikumi" (VSS-877) un saskaņo to bez iebildumiem, ja vien noteikumu projekta anotācijas I sadaļas 2.punkts tiek papildināts ar šādu informāciju:  “Dabas aizsardzības pārvalde, izdodot dabas katastrofu seku atjaunošanas pasākumu atļauju, izvērtē pasākumu ietekmi ne tikai uz dabas parku, īpaši aizsargājamām sugām un biotopiem, bet izvērtē arī ietekmi, vai pasākumu neveikšana neapdraud cilvēku dzīvību un veselību, tuvumā esošās ēkas vai infrastruktūras objektus.” | | **Iebildums ņemts vērā**  Papildināta anotācija. | | Anotācijas 1.sadaļas 2.punkts  Bez saskaņošanas ar Pārvaldi būs aizliegts veikt dabas katastrofu (piemēram, vētras, viesuļi, lietusgāzes, plūdi, krusa, stiprs sals un sniegs, meža un purvu ugunsgrēki, liels karstums, sausums) radīto seku atjaunošanas pasākumus, (izņemot inženierbūvju, tajā skaitā ceļu, atjaunošanu iepriekšējā stāvoklī, platumā un novietojumā). Norma attiecināma, piemēram uz gadījumiem, kad pēc meža ugunsgrēka tiek plānota koku ciršana. Pārvalde kā kompetentā iestāde var izvērtēt kādā veidā un apjomā veicami atjaunošanas (koku ciršanas) darbi, lai iespējami mazinātu negatīvo ietekmi uz dabas parkā esošajiem īpaši aizsargājamiem biotopiem un sugām.  Dabas aizsardzības pārvalde, izdodot dabas katastrofu seku atjaunošanas pasākumu atļauju, izvērtē pasākumu ietekmi ne tikai uz dabas parku, īpaši aizsargājamām sugām un biotopiem, bet izvērtē arī ietekmi, vai pasākumu neveikšana neapdraud cilvēku dzīvību un veselību, tuvumā esošās ēkas vai infrastruktūras objektus. |
| 14. | Noteikumu projekta anotācija | **Tieslietu ministrija**  6. Saskaņā ar Instrukcijas Nr. 19 62.2. un 62.3. apakšpunktu projekta anotācijas VI sadaļas 3. punktā norāda sabiedrības pārstāvju izteiktos būtiskākos priekšlikumus projekta izstrādes procesā, kā arī informāciju par to, vai un kādā veidā tie ir ņemti vērā. Ievērojot minēto, lūdzam papildināt projekta anotācijas VI sadaļas 3. punktu, norādot, kādus būtiskus priekšlikumus ir izteikusi Jūrmalas pilsētas dome, kādi no izteiktajiem priekšlikumiem ņemti vērā. | | **Iebildums ņemts vērā**  Papildināta anotācija. | | Anotācijas VI sadaļas 3. punkts    Saņemts atzinums ar iebildumiem un priekšlikumiem no Jūrmalas pilsētas domes. Iebildumi pēc būtības ņemti vērā (pēc Jūrmalas domes ierosinājuma precizēts neitrālās zonas izveidošanas mērķis, ietverta norma par velosacensību saskaņošanu ar Pārvaldi, svītrota norma par sietveida nožogojumu apzīmēšanu); netika ņemti vērā ierosinājumi papildināt noteikumu projektu ar normām, kuras tiek regulētas ar citu nozaru normatīvajiem aktiem (piemēram, par papildus saskaņojuma nepieciešamību ar Pārvaldi, ja paredzētajai darbībai tiek izdoti tehniskie noteikumi vai veikts ietekmes uz vidi novērtējums). |
| 15. | Noteikumu projekta anotācija | **Zemkopības ministrija**  8) papildināt anotācijas VI sadaļas 3.punktu ar informāciju par AS “Latvijas valsts meži” sniegto viedokli. Zemkpības ministrija ir saņēmusi informāciju, ka AS “Latvijas valsts meži” ar 07.09.2020 vēstuli Nr. 4.1-2\_078k\_101\_20\_657 Vides aizsardzības un reģionālās attīstības ministrijas Dabas aizsardzības departamentam (uz elektronisko adresi) ir sniegusi priekšlikumus par noteikumu projektu, kas nav ietverti anotācijas sadaļā “Sabiedrības līdzdalības rezultāti” un nav ņemti vērā. | | **Iebildums ņemts vērā**  Papildināta anotācija. | | Anotācijas VI sadaļas 3. punkts  Saņemts vēstule no AS “Latvijas valsts meži” ar lūgumu izvērtēt iespēju precizēt noteikumu projektu attiecībā uz ugunskuru kurināšanu ciršanas atlieku sadedzināšanai veicot dabas aizsardzības plānā paredzētos biotopu kopšanas pasākumus (priekšlikums ņemts vērā), priekšlikums iekļaut noteikumu projektā normas par metāla priekšmetu meklētāju izmatošanas saskaņošanu ar zemes īpašnieku, kā arī attiecībā uz būvniecības regulējumu neitrālajā zonā nav ņemts vērā pamatojuma trūkuma dēļ. |
| 16. | Noteikumu projekta anotācija | **Tieslietu ministrija**  7. Dabas aizsardzības plāna 7. lappusē ir norādīts, ka atbilstoši pārvaldes sniegtajiem vektordatiem, dabas parka platība ir 149,64 hektāri. Savukārt no projekta 4. punkta izriet, ka dabas parka platība ir 150 hektāri. Papildus dabas aizsardzības plāna 108. lappusē ir norādīts uz ieteicamām izmaiņām dabas parka zonējumā. Lūdzam anotācijā sniegt skaidrojumu tam, kāpēc dabas aizsardzības plānā norādītā platība atšķiras no projekta 4. punktā norādītās platības vai precizēt projektu. Tāpat lūdzam sniegt skaidrojumu anotācijā, vai ir ņemti vērā dabas aizsardzības plānā ietvertie priekšlikumi par grozījumiem funkcionālajā zonējumā.  **Tieslietu ministrija (atzinums 19.11.2020.)**  Izziņas II sadaļas 15. punktā ir atspoguļots, ka anotācija ir papildināta ar attiecīgu informāciju. Vēršam uzmanību, ka anotācijā nav sniegta informācija, kāpēc ir noteikts attiecīgs teritorijas platības lielums un, kāpēc dabas aizsardzības plānā norādītā platība atšķiras no projekta 4. punktā norādītās platības. Līdz ar to anotācija ir papildināma.  Vienlaikus izziņā ir minēts, ka projektā ietvertajai dabas parka platībai vairāk ir informatīvs raksturs. Vēršam uzmanību, ka Ministru kabineta noteikumos paredzētajam ir vispārobligāts raksturs, nevis informatīvs. | | Papildināta anotācija.  Dabas parka ārējā robeža ir noteikta ar MK 1999.gada 9.marta noteikumiem Nr.83. “Noteikumi par dabas parkiem” (25.pielikums), līdz ar to noteikumu projektā ietvertajai dabas parka platībai vairāk ir informatīvs raksturs. | | Anotācijas 1.sadaļas 2.punkts  Dabas parks „Ragakāpa” (turpmāk – dabas parks) atrodas Jūrmalas pilsētā. Dabas parka platība ir 149.64 hektāri un tā ārējās robežas ir noteiktas ar Ministru kabineta 1999. gada 9. marta noteikumiem Nr. 83 „Noteikumi par dabas parkiem" (25. pielikums). |
| Atbildīgā amatpersona | | |  | |
|  | | | (paraksts\*) | |

Ivita Ozoliņa

Vides aizsardzības un reģionālās attīstības ministrijas

Dabas aizsardzības departamenta

Aizsargājamo teritoriju nodaļas

vecākā referente

66016789